Document ID: 31972R2743

NEUVOSTON ASETUS (ETY) N:o 2743/72,
annettu 19 päivänä joulukuuta 1972,
perustamissopimuksen 85 artiklan 3 kohdan soveltamisesta sopimusten, päätösten ja yhdenmukaistettujen menettelytapojen ryhmiin annetun asetuksen (ETY) N:o 2821/71 muuttamisesta
EUROOPAN YHTEISÖJEN KOMISSIO, joka
ottaa huomioon uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön 22 päivänä tammikuuta 1972 allekirjoitetun sopimuksen, ja erityisesti siihen liitetyn asiakirjan 153 artiklan,
ottaa huomioon komission ehdotuksen,
sekä katsoo, että
jotta sopimukset, jotka liittymisen vuoksi tulevat kuulumaan Euroopan talousyhteisön perustamissopimuksen 85 artiklan soveltamisalaan, voivat saada mainitun artiklan 1 kohdassa tarkoitettua kieltoa koskevasta poikkeuksesta aiheutuvan edun, perustamissopimuksen 85 artiklan 3 kohdan soveltamisesta sopimusten, päätösten ja yhdenmukaistettujen menettelytapojen ryhmiin 20 päivänä joulukuuta 1971 annettua asetusta (ETY) N:o 2821/71 (1) on muutettava samalla tavalla kuin asetusta N:o 19/65/ETY, jonka muutokset ovat liittymisasiakirjan liitteessä I,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2821/71 4 artiklaa seuraavasti:
1. Lisätään 1 kohtaan alakohta seuraavasti:
"Edellä 1 artiklassa tarkoitetussa asetuksessa voidaan säätää, että perustamissopimuksen 85 artiklan 1 kohdassa tarkoitettu kielto ei mainitussa asetuksessa säädettynä määräaikana koske sopimuksia ja yhdenmukaistettuja menettelytapoja, jotka olivat olemassa liittymispäivänä ja jotka liittymisen vuoksi tulevat kuulumaan 85 artiklan soveltamisalaan ja jotka eivät täytä 85 artiklan 3 kohdassa määrättyjä edellytyksiä."
2. Lisätään 2 kohtaan seuraava:
"Mitä 1 kohdassa säädetään, koskee sopimuksia ja yhdenmukaistettuja menettelytapoja, jotka liittymisen vuoksi tulevat kuulumaan perustamissopimuksen 85 artiklan 1 kohdan soveltamisalaan ja jotka on asetuksen N:o 17 5 ja 25 artiklan mukaan ilmoitettava 1 päivään heinäkuuta 1973 mennessä, ainoastaan, jos ne on ilmoitettu mainittuun päivämäärään mennessä."
2 artikla
Tämä asetus tulee voimaan liittymispäivänä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1972.

Labels: 4
15